ડીસીપી અહેમદના જણાવ્યા પ્રમાણે પોલીસ વીડિયો કેમેરા જપ્ત કરીને તેમના સાથીઓની પૂછપરછ કરી રહી છે. બંને વિદ્યાર્થીઓનાં મોત કઈ ટ્રેનથી થયાં હતાં તે હજુ સુધી સ્પષ્ટ જણાયું નથી. જોકે પૂછપરછ પરથી એવું જાણવા મળ્યું છે કે સાતેય વિદ્યાર્થી પૂર્વ દિલ્હીની મયૂર વિહારની એક સ્કૂલમાં અભ્યાસ કરતા હતા અને સોશિયલ સાઈટ્સ પર પોસ્ટ કરવા માટે વીડિયો બનાવવા રેલવે ટ્રેક પર આવ્યા હતા. પ્લાન અનુસાર દોડતી ટ્રેન સામેથી બંને વિદ્યાર્થીનો કૂદવાનો વીડિયો બનાવવાનો હતો. કદાચ આનંદવિહારથી નવી દિલ્હી જતી આ ટ્રેનની સ્પીડનો અંદાજ આ વિદ્યાર્થીઓને આવ્યો ન હતો અને તેઓ અકસ્માતનો ભોગ બની ગયા હતા.